DVANAJSTA DIREKTIVA KOMISIJE

z dne 20. februarja 1990

o prilagoditvi Prilog II, III, IV, V in VI Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku

(90/121/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki 1, kakor je bila nazadnje spremenjena z Direktivo 89/679/EGS 2, in zlasti člena 8(2) direktive,

ker se lahko na podlagi razpoložljivih informacij nekatera začasno dovoljena barvila, snovi in konzervansi dokončno dovolijo, medtem ko je druge treba dokončno prepovedati ali jim podaljšati dovoljenje za določeno nadaljnje obdobje;

ker je zaradi varovanja javnega zdravja treba prepovedati uporabo nekaterih barvil, 11--hidroksipregn-4-en-3,20-diona in njegovih estrov, hormonov, cirkonija, razen nekaterih kompleksov, tirotricina, antiandrogene steroidne strukture, acetonitrila in tetrahidrozolina;

ker se lahko na podlagi najnovejših znanstvenih in tehničnih raziskav uporaba svinčevega acetata kot barve za lase dovoli v kozmetičnih izdelkih, za katere veljajo nekatere omejitve in pogoji, če so na etiketi opozorila o varovanju javnega zdravja;

ker bi bilo treba dovoliti uporabo karminsko rdečih barvil v barvilu CI 17 200;

ker se lahko na podlagi najnovejših znanstvenih in tehničnih raziskav dovolita uporaba 3-deciloksi-2-hidroksi-1-aminopropan-hidroklorida kot konzervansa v kozmetičnih izdelkih in uporaba Solvent yellow 98 kot barvila v izdelkih za nego nohtov, za katera veljajo nekatere omejitve in pogoji;

ker so ukrepi, predvideni v tej direktivi, skladni z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,

SPREJELA NASLEDNJO DIREKTIVO:

Člen 1

Direktiva 76/768/EGS se spremeni:

1. V Prilogi II:

- se pri št. 39 "razen tistih, navedenih v Prilogi V" zbriše,

- se pri št. 194 "razen tistih, navedenih v Prilogi V" zbriše,

- se pri št. 289 "spojine, razen tiste, posebej navedene v Prilogi V" nadomesti s "spojine, razen tiste, posebej navedene v Prilogi III, št. 55 po navedenih pogojih",

- se pri št. 376 in 377 doda "in njihove soli",

- se dodajo naslednje snovi:

"385. 11 --hidroksipregn-4-en-3,20-dion in njegovi estri

386. Barvilo CI 42 640

387. Barvilo CI 13 065

388. Barvilo CI 42 535

389. Barvilo CI 61 554

390. Antiandrogeni s steroidno strukturo

391. Cirkonij in njegove spojine, razen kompleksov z referenčno številko 50 v delu 1 Priloge III in cirkonijevih karminsko rdečih barvil, soli in pigmentov barvil, naštetih pod referenčno številko 3 v delu 1 Priloge IV

392. Tirotricin

393. Acetonitril

394. Tetrahidrozolin in njegove soli".

2. Samo v francoski različici dela 1 Priloge III pod referenčno številko 1, borova kislina:

(a) v stolpcu (e) se "ne pas employer dans des produits de soins pour enfants en dessous de 3 ans" nadomesti z "ne pas employer dans des produits d'hygine pour enfants en dessous de 3 ans" (angleško besedilo ostane nespremenjeno);

(b) v stolpcu (f) se "ne pas employer pour les soins d'enfants en dessous de 3 ans" nadomesti z "ne pas employer pour l'hygine des enfants en dessous de 3 ans" (angleško besedilo ostane nespremenjeno);

3. V delu 1 Priloge III se doda referenčna številka 55:

a b c d e f

"55 Svinčev acetat Samo za barvanje las 0,6 % preračunano kot svinec Hranite zunaj dosega otrok. Ne sme priti v stik z očmi. Po uporabi operite roke. Vsebuje svinčev acetat. Ni za barvanje trepalnic, obrvi ali brkov. Če se pojavi dražilni učinek, ne uporabljajte."

4. V delu 2 Priloge III se "31.12.1989" v stolpcu z naslovom "Dovoljeno do" nadomesti z "31.12.1990" za naslednji referenčni številki:

2. 1,1,1-trikloroetan (metil kloroform) in

4. 2,2'-ditiobis (piridin 1-oksid), izdelek za dodajanje z magnezijevim sulfatom trihidratom.

5. V delu 1 Priloge IV:

(a) se številka barvnega indeksa 42 640 zbriše;

(b) se pri številkah barvnega indeksa 42 045 in 44 045 znak "x" zbriše iz 4. stolpca in vstavi v 3. stolpec;

(c) se zbriše "Druge omejitve in zahteve" pri številkah barvnega indeksa 42 045 in 44 045;

(d) se vpisu pri številki barvnega indeksa 17 200 doda opomba "[pic]".

6. V delu 2 Priloge IV:

(a) se doda naslednje barvilo:

Številka barvnega indeksa ali naziv barve Barva Področje uporabe Druge omejitve in zahteve[pic] Dovoljeno do

1 2 3 4

"Solvent Yellow 98 Rumena x Samo v pripravkih za nego nohtov, največ 0,5 % v končnem izdelku 31.12.1991

(b) se zbrišejo številke barvnega indeksa 13 065, 21 110, 42 045, 42 535, 44 045, 61 554;

(c) v stolpcu z naslovom "Dovoljenje velja do" se "31.12.1989" nadomesti z "31.12.1990", če se to nanaša na številki barvnega indeksa 26 100 in 73 900;

(d) v stolpcu z naslovom "Dovoljenje velja do" se "31.12.1990" nadomesti z "31.12.1991", če se to nanaša na številko barvnega indeksa 74 180;

7. V Prilogi V se zbrišejo številke 1, 3, 6, 9.

8. (a) V delu 2 Priloge VI se doda številka 27:

a b c d e f

27 3-dekiloksi-2-hidroksi-1-amino propan-hidro-klorid (dekominol) (INN) 0,5 % 31.12.1990

(b) V delu 2 Priloge VI se v stolpcu (f) "31.12.1989" nadomesti z "31.12.1990" za naslednje snovi:

2. klorfenezin (INN),

4. alkil (C12-C22) trimetil-amonijev bromid in klorid (vključno s cetrimonijevim bromidom) *,

6. 4,4-dimetil-1,3-oksazolidin,

15. benzetonijev klorid (INN) *,

16. benzalkonijev klorid (INN), bromid in saharinat *,

17. 1-[1,3-bis (hidroksimetil)2,5-dioksoimidazolidin-1-il]-1,3-bis (hidroksimeti) sečnina,

20. heksamidin (INN) in njegove soli (vključno z izetionatom in 4-hidroksibenzoatom) *,

21. benzilhemiformal (a 1: 1 mešanica benziloksimetanola in (benziloksimetoksi) metanola).

Člen 2

1. Brez poseganja v roke, navedene v točkah 4, 6 in 8 člena 1, države članice sprejmejo vse potrebne ukrepe, da od 1. januarja 1991 za snovi, navedene v točki 1 člena 1, in od 1. januarja 1992 za snovi, navedene v točkah 3, 5, 6 in 8 člena 1, niti proizvajalci niti uvozniki s sedežem v Skupnosti ne dajejo na trg izdelkov, ki ne ustrezajo zahtevam te direktive.

2. Države članice sprejmejo vse potrebne ukrepe, da se v odstavku 1 navedeni izdelki, ki vsebujejo snovi, navedene v točki 1 člena 1, po 31. decembru 1991 ne prodajajo več ali drugače dajejo končnemu potrošniku in da se izdelki, ki vsebujejo snovi, navedene v točkah 3, 5, 6 in 8 člena 1, po 31. decembru 1993 ne prodajajo več ali drugače dajejo končnemu potrošniku, če ne ustrezajo zahtevam te direktive.

Člen 3

1. Države članice najpozneje do 31. decembra 1990 sprejmejo zakone in predpise, potrebne za uskladitev s to direktivo. O tem takoj obvestijo Komisijo.

2. Države članice sporočijo Komisiji besedila določb nacionalne zakonodaje, sprejete na področju, ki ga zajema ta direktiva.

Člen 4

Ta direktiva je naslovljena na države članice.

V Bruslju, 20. februarja 1990

Za Komisijo

Karel VAN MIERT

Član Komisije

1 UL L 262, 27.9.1976, str. 169.

2 UL L 398, 30.12.1989, str. 25.